|  |  |
| --- | --- |
|  | **5.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2015. június 25-i rendes nyilvános ülésére |
|  |
| Előterjesztő megnevezése:  | Markót Imre |
| Iktatószám:  | 2-135/2015-F-1 |
| Tárgy:  | **Baptista Szeretetszolgálat EJSZ Kölcsey Ferenc Általános Iskolájában indítandó néptánc és modern tánc tanszakok hozzájárulásáról** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Melléklet:  | 1 db **határozat tervezet**   |
| Készítette: | Pozderka Judit osztályvezető |
| Véleményezésre megküldve:  | a Képviselő-testület **Oktatási és Kulturális** Bizottságarészére |
| Törvényességi véleményezésre bemutatva: | 2015. június 9.  |

**Tisztelt Képviselő-testület!**

A Baptista Szeretetszolgálat oktatási igazgatója azzal a kéréssel fordult Törökszentmiklós Városi Önkormányzat Képviselő-testülete felé, hogy adja meg hozzájárulását ahhoz, hogy a kisújszállási Baptista Alapfokú Művészeti Iskola (székhely: 5310 Kisújszállás, Rákóczi u. 3.) néptánc és modern tánc tanszakokat indíthasson a Baptista Szeretetszolgálat EJSZ Kölcsey Ferenc Általános Iskolájában 2015/2016-os tanévben és ennek kapcsán, mint telephelyét jelölhesse meg.

Törökszentmiklós Városi Önkormányzat és a Baptista Szeretetszolgálat Egyházi Jogi Személy (1111 Budapest, Budafoki út 34/b.) – továbbiakban: fenntartó- között 2013. június 28-án kelt ingatlanhasználati szerződés 23/d. pontja alapján

*„23. A Fenntartó az Ingatlanok használata során:*

1. *Előzetesen írásbeli jóváhagyást kér az Önkormányzattól minden az Ingatlanok használatával, igénybevételével járó jogügylet tekintetében; kivéve a 3. pontban meghatározott, Fenntartó által gyakorolható jogügyletek pl. orvosi rendelő, diákbüfé, intézményi élelmezési feladatok ellátása érdekében történő bérbeadás.”*

Az iskolában jelenleg is folyik néptánc oktatás, és az idei évben a Baptista Iskolák Országos Néptáncversenyén Nagyhalászon bemutatkozva igen szép eredményt értek el. A művészeti iskola keretei között szeretnének további lehetőséget biztosítani a gyermekek tehetségének kibontakoztatásához.

**Tisztelt Képviselő-testület!**

Kérem az előterjesztést megvitatni és a határozati javaslatot elfogadni szíveskedjenek.

Törökszentmiklós, 2015. június 9.

 **Markót Imre**

 **polgármester**

**\_\_\_/2015. ( \_\_\_ ) Kt.**

**H a t á r o z a t:**

**Baptista Szeretetszolgálat EJSZ Kölcsey Ferenc Általános Iskolájában indítandó néptánc és modern tánc tanszakok hozzájárulásáról**

A Törökszentmiklós Városi Önkormányzat Képviselő-testülete úgy dönt, hogy a Baptista Szeretetszolgálat Egyházi Jogi Személy és az Önkormányzat között létrejött ingatlanhasználati szerződésnek megfelelően hozzájárul ahhoz, hogy a Baptista Szeretetszolgálat EJSZ Kölcsey Ferenc Általános Iskoláját ( 5200 Törökszentmiklós, Kölcsey Ferenc utca 21.) a kisújszállási Baptista Alapfokú Művészeti Iskola - néptánc és modern tánc tanszakok indításának érdekében - telephelyként jelölje meg.

Erről értesülnek:

1. Markót Imre polgármester
2. Dr.Majtényi Erzsébet jegyző
3. Baptista Szeretszolgálat Egyházi Jogi Személy (1391 Budapest, Pf. 241.)
4. Baptista Szeretetszolgálat EJSZ Kölcsey Ferenc Általános Iskolája
5. Szervezési Osztály
6. Irattár